Әлеге ваҡытта ҡайһы бер төркөмдәр барлыҡҡа килде. Халыҡтың башын бутайҙар. Хатта мосолманды үлтерәләр. Күрәбеҙ уны. Былар мосолманлыҡты нисек аңлай икән? Белмәйбеҙ. Беҙ — ғәрәп, тип әйтәләр. Ғәрәп булһа, динде тағы ла яҡшыраҡ аңларға тейеш. Нисек аңламайҙарҙыр, уны аңлай алмайым. Ни өсөн аңламайҙар? Сөнки нәфселәре ҡушҡанса эш итәләр. Шәйехе юҡ, мөршиде юҡ. Сөнки ҡабул итмәйҙәр. Улар халыҡты алдата, һәләҡ итә. Үлтергән дә йәһәннәмдә, үлгән дә йәһәннәмдә, тигән хәҙис бар. Йәғни мосолмандар өсөн һуғышыу, уларҙың бер-береһен, шул иҫәптән мосолман булмағандарҙы ла, үлтереүе яраған эш түгел, әлбиттә. Һиңә ҡаршы һуғышыусы булмаһа, бала-саға үлтереү гонаһ һанала. Тәриҡәт бына ошолай була.